‏03/04/2019

**קול קורא ליישובים להעסקת בני נוער מאותרים בחופשת הקיץ**

לקראת חופשת הקיץ, צוות להב"ה, מחלקת נוער והאגף לשירותים חברתיים עמק חפר, מקדמים גם השנה פרויקט תעסוקה לבני נוער. הפרויקט מציע עבודה במהלך חופשת הקיץ ומיועד לנערים/ות מאותרים בגילאים 14-18.

**מקומות העבודה בפרויקט**

כל יישוב מוזמן להקצות מספר מקומות עבודה לבני נוער (מינימום 2 מקומות). מקומות לדוגמא: שירותים לקהילה כמו דואר, גינון וכדו', עזרה בגני ילדים, צביעת מבנים וכו'.

חשוב להדגיש כי על המעסיק לשמור על זכויות התעסוקה לנוער, על שכר המינימום והתנאים לפי חוק.

בני הנוער יעבדו במסגרת הפרויקט במשך 4-7 שעות ביום במשך שבועיים, נטו 10 ימי עבודה (א'-ה') בתאריכים 30.6 - 11.7. נערים/ות שיהיו מעוניינים להמשיך לעבוד ומקום העבודה יראה בכך צורך – יוכלו בשמחה להמשיך להיות מועסקים ישירות דרככם. תינתן קדימות לתעסוקה ביישוב לנערים/ות המתגוררים ביישוב.

**כל יישוב יקבל 5ש"ח עבור כל שעת עבודה של נער שהוא מעסיק.**

**גיוס הנערים לפרויקט**

הגיוס נעשה ע"י צוות להב"ה בשיתוף סטודנטים לעו"ס. הגורמים המפנים הינם יועצות בתי הספר, מדריכים ורכזי הנוער ואגף הרווחה. ניתן להפנות בני נוער מהיישוב ע"י ועדת הנוער במידה והם מתאימים לפרויקט. יש **לשלוח את שם התלמיד, גיל, כיתה והיישוב למעיין עו"ס להב"ה, עד תאריך 15.5.** השתתפות הנער/ה בפרויקט יהיה מותנה ביידוע ואישור ההורים.

**פרופיל הנערים**: בני נוער על הרצף הסיכוני, לדוגמה: קשיי הסתגלות במסגרות, רקע כלכלי או משפחתי מורכב, נטייה להתנהגויות סיכוניות, שוטטות, לא משויכים לפעילות חברתית, וכד'. יחד עם זאת, חשוב שלבני הנוער שיופנו תהיה מוטיבציה בסיסית לעבודה ונכונות ליצירת קשר עם נציג מהצוות של הפרויקט שיהווה איש הקשר מול המעסיקים (מדריכ/ה, עו"סית או רכז/ת מטעמנו). באם יש התלבטות האם נער/ה מסוימים מתאימים לפרויקט, צרו קשר עם מעיין ונחשוב יחד.

**שלבי פרויקט התעסוקה**

1. ראיון אישי לנער עם העו"סים המלווים את פרויקט התעסוקה לבחינת התאמה ומוטיבציה.
2. תיווך בין בני הנוער למעסיקים על בסיס מקום מגורים ולפי רצונם ובחירתם.
3. ראיון עבודה אצל המעסיק בו יקבלו הסבר על מהות העבודה, השעות, השכר והציפיות מהם.
4. סדנה לנערים/ות במחלקת הנוער במועצה – כלים לעולם התעסוקה, זכויות בני נוער בעבודה, שכר, מיצוי הרצונות והציפיות ועוד. מדובר בהרצאה מעניינת שתתרום להם רבות גם הלאה להמשך החיים!

לפרטים נוספים והפניות נא לפנות למעיין עו"ס להב"ה במיילmaayani@hefer.org.il  או בטלפון 09-8973311